پارێزگاو سنەی سەر بە وەرکەوتو کوردستانی، بە بەرئاوەرد چەنی پارێزگاکێ ترێ ئێرانی، جە سەرجەم بوارەکانە دماکوتەتەرینەن.
بەپاو پەیجۆرێوی کە ئاژانسەکێ هەواڵی جە ئێران وەڵاوشان کەردەنەوە، سنە جە زانستی باڵا و زانستگاکانە جە میانو پارێزگاکانو ئێرانیەنە دمایین ڕێزبندیش گێرتەن.
بەپاو پەیجۆرەۆەی، پارێزگاکێ ”سنە، چوارمەحاڵ و بەختیاری، ئیلام، خۆراسننی سەرین، خۆراسانی وارین، سیستان و بەلوچستان، بوشەهر، زنگان (زنجان) و ئەردەبیڵ (ئەردەوێڵ)“ کەمتەرین چێربەنای زانستی و وانای بەرز و زانستگایشان هەن و جە ئا بوارەنە دەوڵەت کەمتەرین،خزمەتگوزاریش پێشکەش کەردەن.
هاوەخت بەهۆکارێ چوون نەبییەی زەمینەسازی چێربەنای زانستی و وانای بەرز و زانستگایی، مژگە زیرەکەکێێ، کەسە چنەئامایەکێ و خاوەن بڕوانامە بەزەکێ پارێزگاو سنەی ڕووبە پارێزگاکێ تەرێ ئێرانی و وڵاتێ جیهانی مزانێ جیا.
